Diari Oficial de la Generalitat Valenciana


Sumari del DOGV 9530, del 09-02-2023 (2023/1128)

Anunci de la informació pública de la sol·licitud de modificació substancial amb avaluació d'impacte ambiental per la via ordinària de l'autorització ambiental integrada i de l'adaptació de les millors tècniques disponibles (MDT), per a una indústria de fabricació de productes orgànics no derivats del petroli i inorgànics a Onda. Expedient 140/21 IPPC.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9530

Data del DOGV
:   09-02-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/1128


Data del document
:   01-02-2023

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Anunci

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * pla d'urbanisme

Anunci de la informació pública de la sol·licitud de modificació substancial amb avaluació d'impacte ambiental per la via ordinària de l'autorització ambiental integrada i de l'adaptació de les millors tècniques disponibles (MDT), per a una indústria de fabricació de productes orgànics no derivats del petroli i inorgànics a Onda. Expedient 140/21 IPPC. [2023/1128]  
  
De conformitat amb el que estableixen l'article 30 de la Llei 6/2014, de 25 de juliol, de la Generalitat, de prevenció, qualitat i control ambiental d'activitats a la Comunitat Valenciana, i l'article 36 de la Llei 21/2013, de 9 de desembre, d'avaluació ambiental, se sotmet a informació pública l'expedient número 140/21 IPPC, seguit a instància d'Acrilatos, SAU, amb NIF E89334063, i domicili social a l'avinguda d'Extremadura, s/n, del polígon industrial El Colomer, del terme municipal d'Onda (Castelló), que té com a objecte la modificació substancial de l'autorització ambiental integrada i l'adaptació de les millors tècniques disponibles per a una indústria de fabricació de productes orgànics no derivats del petroli al terme municipal d'Onda (Castelló).  
  
Peticionari: Acrilatos, SAU.  
Emplaçament: av. d'Extremadura, s/n, del polígon industrial El Colomer, del terme municipal d'Onda (Castelló).  
Projecte: Projecte bàsic de modificació substancial de l'autorització ambiental integrada. En aquest projecte s'han tingut en compte les millors tècniques disponibles (MTD), recollides en el BREF, indústria química orgànica de gran volum de producció, Decisió d'execució (UE) 2017/2117, de la Comissió, de 21 de novembre de 2017, i sistemes comuns de tractament i gestió d'aigües i gasos residuals en el sector químic, Decisió d'execució (UE) 2016/902, de la Comissió, de 30 de maig de 2016.  
Producció: la capacitat de producció de cada procés serà el següent:  
- Producció de silicat sòdic en solució aquosa: 98.700 Tn/any.  
- Producció de poliacrilats i poliacrilamides: 60.250 Tn/any.  
- Producció de mescles: 160.000 Tn/any.  
- Plantes de granulat 1 i 2, Vomm (planta nova per a l'assecat del silicat) i barrejat de sòlids: 60.000 Tn/any.  
- Producció de gel hidroalcohòlic: 6.000 Tn/any.  
Per la qual cosa es posa en coneixement, perquè en el termini de trenta dies hàbils a partir de l'endemà de la publicació d'aquest anunci en el Diari Oficial de la Generalitat Valenciana, les corporacions i particulars interessats puguen presentar les al·legacions que consideren convenients.  
Durant aquest termini, les persones interessades podran examinar la documentació relativa a l'esmentat expedient en el portal web Expedients en tràmit d'informació pública (Art. 30 de la Llei 6/2014), situat dins de l'apartat de Control integrat de la contaminació de l'àrea de qualitat ambiental de la Generalitat Valenciana, amb l'enllaç següent:  
  
http://www.agroambient.gva.es/es/web/calidad-ambiental/expedients-en-tramit-d-informacio-publica-artic.30-de-la-llei-6/2014   
Finalitzat el període d'informació pública, quan siga procedent, s'anunciarà en el Diari Oficial de la Generalitat Valenciana el moment en el qual es podrà consultar en la web de la Conselleria d'Agricultura, Desenvolupament Rural, Emergència Climàtica i Transició Ecològica l'informe relatiu a les al·legacions presentades.  
  
València, 1 de febrer de 2023.- El director general de Qualitat i Educació Ambiental: Joan Piquer Huerga.